Øjenvidnet (film fra 1948)

Øjenvidnet (originaltitel The Fallen Idol (også kendt som The Lost Illusion) er en film fra 1948 baseret på Graham Greenes novelle "The Basement Room" og instrueret af Carol Reed. Filmen blev nomineret til Oscar for bedste film, bedste instruktør og bedste manuskript. Den modtog en BAFTA Award for 'Best British Film'.

Handling 

Filmen fortælles gennem diplomatsønnen Philippes naive øjne. Philippe ser op til faderens butler, Baines. For at underholde drengen har Baines fortalt en række fantasifulde historier om sit heroiske og spændende liv om sine eventyr i Afrika og andre eksotiske steder, hvor Baines har fortalt om dengang han ene mand nedkæmpede et oprør blandt de lokale, skød farlige løver, dræbte en mand i selvforsvar osv.

I virkeligheden har butleren Baines aldrig været i Afrika, men er fanget i et ægteskab uden kærlighed, mens han drømmer om et bedre og lykkeligere liv med en yngre kvinde (som han forklarer er hans niece efter at Philippe overrasker dem sammen). Efter et skænderi mellem Baines og den bedragede hustru falder hun ved et uheld og dør. Philippe tror imidlertid, at han har set Baines myrde hustruen. Drengen forsøger herefter desperat og klodset at beskytte sin helt under politiets efterforskning, men hans forsøg på at redde sit forbillede fører blot Baines ind i flere problemer.

Medvirkende 
 Ralph Richardson som Baines
 Michèle Morgan som Julie
 Sonia Dresdel som Mrs. Baines
 Bobby Henrey som Philippe
 Denis O'Dea som Chief Inspector Crowe
 Jack Hawkins som Detective Ames
 Walter Fitzgerald som Dr. Fenton
 Dandy Nichols som Mrs. Patterson
 Joan Young som Mrs. Barrow
 Karel Stepanek som First Secretary
 Gerard Heinz som Ambassador
 Torin Thatcher som Police Constable
 James Hayter som Perry
 Geoffrey Keen som Detective Davis
 Bernard Lee som Inspector Hart, Special Branch
 John Ruddock som Dr. Wilson
 Hay Petrie som Clock Winder
 Dora Bryan som Rose
 George Woodbridge som Sergeant, Chelsea Police Station

Modtagelse 
Filmen var en af de mest populære britiske film i 1948.

Øjenvidnet er optaget som nr. 48 på magasinet Time Outs liste over "100 best British films", baseret på afstemning blandt britiske filmkritikere og personer indenfor filmindustrien. Den blev beskrevet som "en af de bedste britiske film om børn, og om hvorledes børn kan blive manipuleret og bedraget, deres loyalitet forvredet og deres følelser leget med."

Priser og nomineringer 
Priser
 Bodilprisen for bedste ikke-amerikanske film, 1950.
 BAFTA Awards: Best Picture of the Year
 National Board of Review: Bedste skuespiller (Ralph Richardson) og Bedste manuskript (Graham Greene)
 New York Film Critics Circle: Bedste instruktør (Carol Reed)
 Venice International Film Festival: Bedate manuskript (Graham Greene)
Nonimeringer
 Oscaruddelingen 1948: Best Adapted Screenplay (Graham Greene) og bedste instruktør (Carol Reed)
 Golden Globes: Best Foreign Film
 National Board of Review: Udpeget til "En af årets 10 bedste film"
 Venice International Film Festival: Grand International Award (Carol Reed)
 New York Film Critics Circle: Best Picture & Best Actor (Ralph Richardson)

Noter 

 The Great British Films, pp 125–127, Jerry Vermilye, 1978, Citadel Press, 
 A Film Star in Belgrave Square, a book about the making of the film by Mrs. Robert Henrey, mother of Bobby Henrey.

Eksterne henvisninger 

 
 The Fallen Idol at BFI Screenonline

Britiske film fra 1948
Dramafilm fra Storbritannien
Thrillerfilm fra Storbritannien
Film noir
Film baseret på bøger
Film i sort-hvid
Engelsksprogede film
Bodilprisen for bedste ikke-amerikanske film
Film instrueret af Carol Reed